钦定古今图书集成/明伦汇编/交谊典/第057卷 > 《圣俞会饮》前人
## 钦定古今图书集成/明伦汇编/交谊典/第057卷 > 《圣俞会饮》前人

“倾壶岂徒强君饮，解带且欲留君谈。洛阳旧友一时
散，十年会合无二三。”京师旱久尘土热，忽值晚雨凉
纤纤。滑公井泉酿最美，赤泥印酒新开缄。更吟君句
胜啖炙，杏花妍媚春酣酣。吾友豪俊天下选，谁得众
美如君兼。诗工镵刻露天骨，将论纵横轻玉钤。遗编
最爱孙武说，往往曹杜遭夷芟。关西幕府不能辟，陇
山败将死可惭。嗟予身贱不敢荐，四十白发犹青衫。
吴兴太守诗亦好，往奏《玉管》和《英咸》。杯行到手莫辞
醉，明日举棹天东南。